Príloha č. 1

Doložka vybraných vplyvov


	1. Základné údaje

	Názov materiálu

	Vyhláška Úradu pre reguláciu sieťových odvetví, ktorou sa mení a dopĺňa vyhláška Úradu pre reguláciu sieťových odvetví č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny v znení vyhlášky č. 317/2024 Z. z. (ďalej len „návrh vyhlášky“). 


	Predkladateľ (a spolupredkladateľ)

	Úrad pre reguláciu sieťových odvetví


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	Začiatok: 05. 10. 2026 
Koniec: 14. 10. 2026

	Predpokladaný termín predloženia na pripomienkové konanie
	október 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Návrh vyhlášky bol vypracovaný ako iniciatívny materiál v súlade so splnomocnením podľa 
§ 40 ods. 2 písm. b) a g) zákona č. 250/2012 Z. z. o regulácii v sieťových odvetviach (ďalej len „zákon 
č. 250/2012 Z. z.“). Dôvodom vypracovania návrhu vyhlášky je legislatívno-technické upresnenie vybranej časti vyhlášky Úradu pre reguláciu sieťových odvetví č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny v znení v znení vyhlášky č. 317/2024 Z. z. (ďalej len „vyhláška č. 236/2016 Z. z.“). Zapracovaním úpravy spôsobu a podmienok vyplatenia kompenzačnej platby podľa § 7 ods. 3 sa spresní určenie vyplatenia kompenzačnej platby v prípade porušenia štandardu kvality na strane nadradenej sústavy. Pôvodné znenie návrhu vyhlášky toto určenie nedefinovalo. Ostatné úpravy presnejšie špecifikujú spôsob sledovania, evidovania a vyhodnocovania štandardov kvality.

	3. Ciele a výsledný stav

	Cieľom návrhu vyhlášky je upraviť a doplniť niektoré ustanovenia vyhlášky č. 236/2016 Z. z., najmä spresniť okruh subjektov povinných uhrádzať kompenzačnú platbu, pričom návrh vyhlášky zohľadňuje skúsenosti, ktoré vyplynuli z uplatňovania štandardov kvality v praxi. Návrh vyhlášky upravuje sa spôsob výpočtu a výšky kompenzačných platieb, ako aj spôsob a podmienky ich vyplatenia. Ďalej sa upravuje sledovanie, evidovanie, vyhodnocovanie štandardov kvality, evidencia kompenzačných platieb a zverejňovanie vyhodnotenia štandardov kvality a kompenzačných platieb.

	4. Dotknuté subjekty

	Prevádzkovateľ prenosovej sústavy, prevádzkovateľ distribučnej sústavy, dodávateľ elektriny a koncový odberateľ elektriny.

	5. Alternatívne riešenia

	Alternatívou je nulový variant, to je neprijatie návrhu vyhlášky. V prípade, že vyhláška č. 236/2016 Z. z. nebude zmenená a doplnená o ďalší subjekt povinný uhrádzať kompenzačnú platbu, vznikne riziko, že odberateľovi nebude vyplatená kompenzácia za nekvalitne poskytnuté služby, napriek tomu, že na jej vyplatenie spĺňa podmienky ustanovené vyhláškou č. 236/2016 Z. z. 

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie
Ak áno, uveďte, ktorých vplyvov podľa bodu 9 sa goldplating týka: 

	




	8. Preskúmanie účelnosti

	Termín preskúmania účinnosti a účelnosti návrhu vyhlášky sa uskutoční do konca roku 2029. V uvedenom termíne preskúmania účinnosti a účelnosti ustanovení návrhu vyhlášky budú otestované jednotlivé ustanovenia návrhu vyhlášky po dvoch rokoch ich aplikácie v praxi z hľadiska ich praktickej využiteľnosti. 

	

	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne

	10. Poznámky

	Prípravu návrhu vyhlášky úrad prezentoval predbežnou informáciou č. PI/2026/173 zverejnenou v informačnom systéme verejnej správy Slov-Lex od 22.07.2026 do 04.08.2026

Podľa bodu 4 predbežnej informácie sa verejnosť mohla zapojiť do prípravy návrhu vyhlášky formou zasielania podnetov a návrhov, a to v termíne od 22.07.2026 do 04.08.2026. 

Úrad súčasne so zverejnením predbežnej informácie dňa 22.07.2026 informoval verejnosť zverejnením oznámenia o príprave návrhu vyhlášky na svojom webovom sídle.

Zo strany verejnosti boli k predbežnej informácii uplatnené vyjadrenia a pripomienky od piatich subjektov: Slovenský plynárenský priemysel, a.s., Stredoslovenská energetika, a. s., Východoslovenská distribučná, a.s., Západoslovenská distribučná, a.s., Slovenská advokátska komora. Vyjadrenia uvedených subjektov boli zamerané najmä na úpravu štandardov kvality týkajúcu sa zrušenia alebo doplnenia štandardu kvality, legislatívnu alebo textovú úpravu štandardov kvality, úpravu lehoty ustanovenej pre dodržanie štandardu kvality a úpravu hodnôt, výšky, výpočtu a spôsobu vyplatenia kompenzačných platieb. 

Vyjadrenia subjektov boli zohľadnené pri tvorbe návrhu vyhlášky v zmysle ustanovení § 40 ods. 2 písm. b) a g) zákona č. 250/2012 Z. z. 

Návrh vyhlášky má zanedbateľný sociálny vplyv na odberateľov elektriny v domácnosti vrátane skupín ohrozených chudobou a sociálnym vylúčením a nebude mať vplyv na prístup k službám. Ide o spresnenie pravidiel na uplatnenie nároku na kompenzáciu v prípade ak poskytované služby neboli v dostatočnej kvalite, zabezpečenie aby kompenzáciu za neposkytnutie minimálnej kvality služieb ustanovených vyhláškou 
č. 236/2016 Z. z. uhradil odberateľom ten regulovaný subjekt, ktorý nekvalitu spôsobil. Vzhľadom na charakter inštitútu štandardov kvality, ktoré konvertujú zákonnú povinnosť regulovaného subjektu do merateľného úkonu voči odberateľovi/spotrebiteľovi, úrad vyhodnotil, že ide o marginálne sociálne vplyvy, preto samostatnú analýzu sociálnych vplyvov nevypracoval.. 

	11. Kontakt na spracovateľa

	Mgr. Soňa Mišutová, odbor monitoringu a analýz, Úrad pre reguláciu sieťových odvetví, misutova@urso.gov.sk, t.č.: +421 43 4011716

	12. Zdroje

	V procese prípravy návrhu vyhlášky predkladateľ vychádzal z vlastných údajov, dát a informácií, ktoré získava priebežne z vlastnej úradnej činnosti so zohľadnením poznatkov a skúseností získaných z vyhodnocovania a sledovania štandardov kvality za predchádzajúce obdobie. 


	13. Stanovisko Komisie na posudzovanie vybraných vplyvov z PPK č. 152/2026 zo dňa 14.10.2026

	
	☒  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
II. Pripomienky a návrhy zmien: Komisia neuplatňuje k materiálu žiadne pripomienky ani odporúčania.

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

